སྐམ་ཞིང་རིད་པའི་གདོང་ན་བོད་ཕྲུག་ཅིག་ཡིན་པའི་རྟགས་ཤིག་ཁུར་ཡོད་པ་ནི་མཁུར་ཚོས་དམར་མདོག་དེ་ཡིན་ཞིང་ད་དུང་གཅིག་ཡོད་པ་དེ་ནི་བོད་སྐད་སྨྲ་རྒྱུ་དེ་ཡིན་ཆོགཁོ་ཚོ་ནི་བོད་ཕྲུག་ཁྱིམ་སྡེ་ཟེར་བའི་སློབ་གྲྭ་ཡན་ལག་ཉིད་ལག་མང་ཞིང་བོད་ཕྲུག་མང་པོ་ཞིག་གི་རང་ཁྱིམ་ལྟ་བུ་དེ་ན་འཚར་ཞིང་ལོངས་པའི་བོད་ཀྱི་བྱིས་པ་དག་ཡིན།རི་བོ་རྒལ།ཆུ་བོ་བཅད།ས་མཚམས་གྲོལ།སྐྱབས་བཅོལ་ཞུ་བའི་བོད་ཀྱི་བྱིས་པ་ཆུང་ཆུང་མང་པོ་ཞིག་གིས་ཤེས་རིག་གི་མེ་ཏོག་བཏུས་རྗེས་སློབ་འབྲིང་དང་སློབ་ཆེན་འགྲིམས་པའི་ཆེས་ཐོག་མའི་རྨངས་གཏིང་ས་དེ་ཡིན་པས་བོད་ཕྲུག་མང་པོ་ཞིག་གིས་བོད་ཁྱིམ་ནི་རང་གི་ཆུང་དུས་ཀྱི་དྲོ་སོབ་སོབ་ཀྱི་ཁྱིམ་ཚང་ཞིག་ལ་བརྩི་བཞིན་ཡོད།